


	Seletuskiri

	Lääne-Harju Vallavalitsuse korralduse eelnõu


 „Kohanimede määramine“ juurde


Eelnõuga tehakse ettepanek määrata Lääne-Harju vallas Meremõisa külas Kungla mets 2 (29501:007:0314) katastriüksusel moodustuvatele liikluspindadele kohanimi – Puisniidu tee, Jalaka tee ja Tamme tee, samuti tehakse vastavad kanded riiklikusse kohanimeregistrisse. Kohanime määramine on vajalik seoses Lääne-Harju Vallavolikogu 29.09.2026 otsusega nr 66 „Detailplaneeringu kehtestamine“ kehtestatud detailplaneeringu elluviimiseks, sest moodustuvad katastriüksused adresseeritakse liikluspinnajärgsel põhimõttel.  

Liikluspinnajärgne adresseerimine tähendab aadresside määramist selle liikluspinna (tee) alusel, mille kaudu toimub adresseerimist vajavale objektile juurdepääs. Selline adresseerimine tagab aadresside loogilise ja üheselt mõistetava süsteemi, hõlbustab orienteerumist ning hoiab aadressiandmed kooskõlas.

Moodustuvate liikluspindade kohanimed Puisniidu tee, Jalaka tee ja Tamme tee on sobilikud, sest vastavad kohanimeseaduse nõuetele: on eestikeelsed, kirjapilt vastab eesti õigekirjareeglitele ja on omastavas käändes. Kohanimede valikul on lähtutud üle-eestilise tähendusega kohanimedest ja maaomaniku nimeettepanekutest. Planeeringualal kulgeb Pargimetsa tee, sellest ajendatuna on valitud metsa ja looduse teemalised kohanimed:
· Puisniidu tee – selles piirkonnas eriti kõrgeid puid ei säili, jääb lagedam ja madalama taimestikuga ala;
· Jalaka tee – ala keskel kasvavad mõned jalakad;
· Tamme tee – selle ala kõige tagumises osas kasvavad mõned suured tammed.

Puisniidu tee liikluspind algab Pargimetsa tee (mitteavalik tee nr 292210) ja Pesapuu tee alguses asuva ristmiku lähedusest ning kulgeb idasuunas sirgjooneliselt läbi Kungla mets 2 katastriüksuse (29501:007:0314) kuni naaberkatastriüksuse Kääbusmetsa (29501:001:0566) piirini. Jalaka tee liikluspind algab Pargimetsa tee ja Pesapuu tee lõpus asuva ristmiku lähedusest ja kulgeb samuti idasuunas sirgjooneliselt läbi Kungla mets 2 katastriüksuse kuni naaberkatastriüksuse Kääbusmetsa piirini. Tamme tee liikluspind algab samuti Pargimetsa teelt,  Pargimetsa tee 15 ja Pargimetsa tee 17 katastriüksuste lähedusest ning kulgeb samuti idasuunas loogeldes läbi Kungla mets 2 katastriüksuse kuni naaberkatastriüksuse Kääbusmetsa piirini.

Vastavalt kohanimeseaduse § 4 lg 1 alusel peab kohanimi olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 kohanimemääraja on kohaliku omavalitsuse üksus ja  lg 4 kohaselt määrab ühe omavalitsusüksuse territooriumile jäävale nimeobjektile kohanime kohaliku omavalitsuse üksus. Kohanimeseaduse § 13 lõike 2 punkti 3 järgi on kohanimevalikul eelistatud üle-eestilise tähendusega kohanimesid. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel, lg 4 sätestab eraomandis olevale maaüksusele või sellel paiknevale nimeobjektile kohanime määramise kavatsusest teavitab kohanimemääraja asjaomast maaomanikku posti teel, küsides tema arvamust, sätet ei kohaldata, kui kohanime määramist taotleb maaomanik ise või tema nõusolek on tuvastatav maaüksuse moodustamise dokumentatsioonis. 21.10.2026 esitas katastriüksuse Kungla mets 2 maaomanik Lääne-Harju vallavalitsusele taotluse (dokumendiregistris rg. nr 6-10/1974) seoses Kungla mets 2 kehtivale detailplaneeringu alale määrata uutele moodustuvatele liikluspindadele kohanimed.

Lähtudes kohanimeseaduse § 6 lg 8-le peab kohaliku omavalitsuse üksus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Vastavalt Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lg 1 kohanime määramise eelnõu kooskõlastatakse enne avalikustamist Lääne-Harju Vallavalitsusega, vallavalitsus kooskõlastas eelnõu 27.10.2026 toimunud istungil. Kooskõlastatud kohanime määramise eelnõu avalikustati 30.10.2026 ilmunud ajalehes Harju Elu ja Lääne-Harju valla veebilehel vähemalt 15 päeva enne kohanime määramise otsuse tegemist. Avalikustamise ajal 31.10.–14.11.2026 vastuväiteid ega ettepanekuid ei esitatud.

Vastavalt Lääne-Harju Vallavolikogu 27.03.2018 otsuse nr 43 „Ülesannete delegeerimine“ on delegeeritud vallavalitsusele kohanimeseaduses kohaliku omavalitsuse pädevusse antud ülesannete täitmine.

